[image: image1.png]




    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 243
                                                            din 23 noiembrie 2023
privind aprobarea încheierii unui act adițional la Contractul de delegare a gestiunii

activităților de colectare și transport a deșeurilor municipale și a altor fluxuri de deșeuri, componente

ale serviciului de salubrizare al Județului Mureș – zona 3 Sighișoara, având nr. 569/18.02.2019


Consiliul Local al Municipiului Sighișoara, întrunit în ședință extraordinară,

Luând act de proiectul de hotărâre, înregistrat cu nr. 38.016/20.11.2023 și la Consiliul Local Sighișoara cu nr. 38.436/22.11.2023, de referatul de aprobare, înregistrat cu nr. 38.014/20.11.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere solicitarea Asociației de Dezvoltare Intercomunitară ”Ecolect” Mureș cu nr. 6.189/17.11.2023, înregistrată la Municipiul Sighișoara cu nr. 37.954/20.11.2023, prin care, în vederea necesității asigurării continuității activității de colectare și transport deșeuri în zona 3 Sighișoara, comunică documentele necesare pentru supunerea dezbaterii și aprobării Consiliului local a încheierii unui act adițional la contractul de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara cu nr. 569/18.02.2019;

Având în vedere prevederile contractului de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara cu nr. 569/18.02.2019, încheiat între Asociația de Dezvoltare Intercomunitară ”Ecolect” Mureș, în calitate de delegatar și operatorul S.C. Schuster Ecosal S.R.L., în calitate de delegat;


Având în vedere prevederile fișei de date a achiziției aferente contractului de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara cu nr. 569/18.02.2019, cap. III.1.6.b), Garanție de bună execuție, potrivit căreia s-a prevăzut posibilitatea constituirii garanției de bună execuție în toate formele prevăzute de lege, inclusiv prin rețineri succesive;

Ținând cont de prevederie art. 40 alin. (5), alin. (6) și alin. (7) din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;  


Având în vedere prevederile actului adițional nr. 3 la contractul de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara cu nr. 569/18.02.2019, aprobat prin Hotărârea Consiliului Local Sighișoara cu nr. 296/15.11.2022;

             Ținând cont de Hotărârea Consiliului Local Sighișoara nr. 95/21.05.2008 privind participarea Municipiului Sighișoara în calitate de membru fondator la constituirea Asociației de Dezvoltare Intercomunitară ”Ecolect Mureș”;


Văzând Hotărârea Consiliului Local Sighișoara nr. 10/28.01.2021, prin care a fost desemnat domnul Burghelea Bogdan - Ioan, Viceprimar al Municipiului Sighișoara, ca reprezentant al Municipiului Sighișoara în Adunarea Generală a A.D.I. Ecolect Mureș;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 38.017/20.11.2023, prin care se propune aprobarea încheierii unui act adițional la Contractul de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara, având nr. 569/18.02.2019;

Având în vedere avizele favorabile ale comisiilor de buget și juridică;
În temeiul art. 129 alin. (1), alin. (2) lit. d), alin. (7) lit. n) și lit. s), alin. (14), art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
               H O T Ă R Ă Ș T E:

Art. 1. Se aprobă avizarea actului adițional la contractul de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare al Județului Mureș – zona 3 Sighișoara cu nr. 569/18.02.2019, ce se va încheia între Asociația de Dezvoltare Intercomunitară ”Ecolect” Mureș, în calitate de delegatar și operatorul S.C. Schuster Ecosal S.R.L., în calitate de delegat, conform anexei nr. 1 la prezenta hotărâre.

Art. 2. Se mandatează domnul Burghelea Bogdan - Ioan, Viceprimar al Municipiului Sighișoara, în calitate de reprezentant al Municipiului Sighișoara în Adunarea Generală a Asociației de Dezvoltare Intercomunitară „ECOLECT MUREŞ”, să voteze în Adunarea Generală a Asociației de Dezvoltare Intercomunitară „ECOLECT MUREŞ”, aprobarea actului adițional, conform art. 1 din prezenta hotărâre.


Art. 3. Se mandatează A.D.I. ”Ecolect Mureș”, prin director executiv, să semneze actul adițional la contractul de delegare cu nr. 569/18.02.2019, conform celor menționate la art. 1 din prezenta hotărâre.

Art. 4. Cu ducerea la îndeplinire a prevederilor prezentei hotărâri se încredințează reprezentantul Municipiului Sighișoara în Adunarea Generală a Asociației de Dezvoltare Intercomunitară ”Ecolect” Mureș, domnul Burghelea Bogdan - Ioan, Viceprimar al Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local și Asociația de Dezvoltare Intercomunitară „ECOLECT MUREŞ”.


Art. 5. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Consiliului Județean Mureș, precum și Asociației de Dezvoltare Intercomunitară „ECOLECT MUREŞ”, care va supune aprobării în Adunarea Generală a Asociației de Dezvoltare Intercomunitară „ECOLECT MUREŞ”, actul adițional în forma avizată la art. 1 și care răspunde de ducerea sa la îndeplinire și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

          Tűrk Michaela           
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Consiliul Județean Mureș;
  1 ex. Asociația de Dezvoltare Intercomunitară „ECOLECT MUREŞ”.
10 ex. 

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 243/23.11.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


